Νεμπίλ Ναμπί

Ο Νεμπίλ Ναμπί ήταν Τουρκοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου.

 Βιογραφικά στοιχεία 
Ο Νεμπίλ Ναμπί γεννήθηκε στην Αμμόχωστο το 1927. Σπούδασε φαρμακευτική και εργαζόταν ως φαρμακοποιός.

Απεβίωσε το 2007.

 Πολιτική διαδρομή 
Εκλέχτηκε βουλευτής στην Εκλογική Περιφέρεια Αμμοχώστου με την Εθνική Τουρκική Ένωση Κύπρου για την Α΄ Κοινοβουλευτική Περίοδο σε αναπληρωματική εκλογή που διεξήχθη στις 25 Σεπτεμβρίου 1960 (οι βουλευτικές εκλογές του 1960 είχαν διεξαχθεί δύο μήνες προηγουμένως) μετά την παραίτηση του Νιαζί Μανιέρα ο οποίος διορίστηκε Υπουργός Υγείας. Το 1961 αποχώρησε από την Εθνική Τουρκική Ένωση Κύπρου μαζί με άλλους 10 Τουρκοκύπριους βουλευτές. Συγκρότησαν την Ανεξάρτητη Τουρκική Ομάδα. Παρέμεινε στη θέση του βουλευτή έως τον Δεκέμβριο του 1963 που οι Τουρκοκύπριοι αποχώρησαν από την κυβέρνηση της Κυπριακής Δημοκρατίας.

 Παραπομπές 

 Πηγές 

Κατηγορία:Βουλευτές Αμμοχώστου
Κατηγορία:Κύπριοι φαρμακοποιοί
Κατηγορία:Βουλευτές εκλεγμένοι με την Εθνική Τουρκική Ένωση Κύπρου
Κατηγορία:Βουλευτές Α΄ Κοινοβουλευτικής Περιόδου (Κύπρος)